CELEX: 32016R0056
Language: sl
Date: 2016-01-19 00:00:00
Title: Uredba Komisije (EU) 2016/56 z dne 19. januarja 2016 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi z uporabo izvlečkov rožmarina (E 392) v mazavih maščobah (Besedilo velja za EGP)

20.1.2016   
            
            
               SL
            
            
               Uradni list Evropske unije
            
            
               L 13/46
            
         UREDBA KOMISIJE (EU) 2016/56
   z dne 19. januarja 2016
   o spremembi Priloge II k Uredbi (ES) št. 1333/2008 Evropskega parlamenta in Sveta v zvezi z uporabo izvlečkov rožmarina (E 392) v mazavih maščobah
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Dne 18. aprila 2013 je bil vložen zahtevek za odobritev uporabe izvlečkov rožmarina (E 392) kot antioksidanta v mazavih maščobah, torej živilih, ki spadajo v kategorijo živil 02.2.2 iz Priloge II k Uredbi (ES) št. 1333/2008. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008.
            
         
               (4)
            
            
               V zahtevku je bilo navedeno, da je uporaba izvlečkov rožmarina (E 392) potrebna za ohranjanje kakovosti in obstojnosti mazavih maščob z vsebnostjo maščobe manj kot 80 %, pri kateri je vsebnost večkrat nenasičenih maščobnih kislin višja od 15 % m/m vseh maščobnih kislin in/ali pri kateri je vsebnost ribjega olja ali olja iz alg višja od 2 % m/m vseh maščobnih kislin, tako da jih ščitijo pred kvarjenjem, ki ga povzroča oksidacija.
            
         
               (5)
            
            
               Evropska agencija za varnost hrane (v nadaljnjem besedilu: Agencija) je 7. marca 2008 izdala mnenje (3) o uporabi izvlečkov rožmarina kot aditivov za živila. Na podlagi varnostnih meja, opredeljenih z uporabo NOAEL (4) v različnih študijah, pri katerih so bili NOAEL na splošno največji testirani odmerki, ter na podlagi previdnih ocen o prehranski izpostavljenosti je bilo ugotovljeno, da uporaba izvlečkov rožmarina, opisanega v navedenem znanstvenem mnenju, v predlaganih uporabah in pri predlaganih vrednostih ne bi bila varnostno vprašljiva. Uporaba izvlečkov rožmarina (E 392) v mazavih maščobah ni bila vključena v mnenje.
            
         
               (6)
            
            
               Agencija je 7. maja 2015 izdala mnenje (5) o razširitvi uporabe izvlečkov rožmarina (E 392) v mazavih maščobah. V oceni je bilo upoštevano uživanje emulzije masti z vsebnostjo maščobe manj kot 80 %. Agencija je ugotovila, da predlagana razširitev uporabe ne bi spremenila ocenjene izpostavljenosti aditivu za živila v primerjavi z že odobrenimi uporabami in da ugotovitve iz mnenja z dne 7. marca 2008 ostanejo veljavne.
            
         
               (7)
            
            
               Iz tega razloga je primerno odobriti uporabo izvlečkov rožmarina (E 392) kot antioksidanta v mazavih maščobah z vsebnostjo maščobe manj kot 80 % v kategoriji živil 02.2.2 iz Priloge II k Uredbi (ES) št. 1333/2008.
            
         
               (8)
            
            
               Prilogo II k Uredbi (ES) št. 1333/2008 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. januarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  EFSA Journal (2008) 721; 1–29.
   
      (4)  NOAEL (no observed adverse effect level (raven brez opaženega škodljivega učinka)) – odmerek ali koncentracija testirane snovi, pri kateri ni bil ugotovljen noben škodljiv učinek.
   
      (5)  EFSA Journal 2015; 13(5):4090.
   
      PRILOGA
      V delu E Priloge II k Uredbi (ES) št. 1333/2008 se kategorija živil 02.2.2 „Druge emulzije masti in olj, vključno z namazi, kakor so opredeljeni v Uredbi Sveta (ES) št. 1234/2007, ter tekoče emulzije“ spremeni:
      
                  (a)
               
               
                  za vnosom za aditiv za živila E 385 se vstavi naslednji vnos:
                  
                               
                           
                           
                              „E 392
                           
                           
                              izvlečki rožmarina
                           
                           
                              100
                           
                           
                              (41) (46)
                           
                           
                              samo mazave maščobe z vsebnostjo maščobe manj kot 80 %“
                           
                        
            
                  (b)
               
               
                  za opombo (4) vstavita naslednji opombi:
                  
                               
                           
                           
                               
                           
                           
                              
                                          „(41):
                                       
                                       
                                          Izraženo na osnovi maščobe.
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Kot vsota karnozola in karnozolne kisline.“